Document ID: 32002R0980

Uredba Komisije (ES) št. 980/2002
z dne 4. junija 2002
o spremembi Uredbe (ES) št. 2082/2000 o sprejetju Eurocontrolovih standardov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/65/EGS z dne 19. julija 1993 o opredelitvi in uporabi združljivih tehničnih specifikacij za nakup opreme in sistemov za vodenje zračnega prometa [1], kakor je bila nazadnje spremenjena z Direktivo Komisije 97/15/ES [2] in zlasti člena 3 Direktive,
ob upoštevanju naslednjega:
(1) Z Direktivo 97/15/ES o sprejetju Eurocontrolovih standardov in o spremembi Direktive 93/65/EGS o opredelitvi in uporabi združljivih tehničnih specifikacij za nakup opreme in sistemov za vodenje zračnega prometa, kakor je bila spremenjena z Uredbo (ES) št. 2082/2000 [3], je bil sprejet Eurocontrolov standard za on-line izmenjavo podatkov (OLDI), izdaja 1.0, in Eurocontrolov standard za format za izmenjavo podatkov med službami zračnega prometa (ADEXP), izdaja 1.0.
(2) Z Uredbo (ES) št. 2082/2000 sta bili sprejeti dve novejši različici teh dveh Eurocontrolovih standardov, in sicer OLDI, izdaja 2.2, in ADEXP, izdaja 2.0, kot tudi nov Eurocontrolov standard z oznako Izmenjava podatkov o letih - kontrolni dokument vmesnika (FDE-ICD).
(3) Eurocontrol je medtem sprejel spremembe k standardoma OLDI, izdaja 2.2, in ADEXP, izdaja 2.0.
(4) Te spremembe Eurocontrolovih standardov sodijo na področje uporabe Direktive 93/65/EGS in prispevajo k uskladitvi nacionalnih sistemov za vodenje zračnega prometa držav članic, zlasti v zvezi s predajo letov med centri kontrole letenja (OLDI) in z vodenjem pretoka zračnega prometa (ADEXP).
(5) Te spremembe vključujejo zlasti navedbo zmogljivosti opreme letala in so potrebne za nemoteno in varno uvajanje številnih programov, katerih cilj je povečanje zmogljivosti.
(6) Uredbo (ES) št. 2082/2000 je treba zato ustrezno spremeniti.
(7) Ukrepi, predvideni s to direktivo, so v skladu z mnenjem odbora, ustanovljenega s členom 6(1) Direktive 93/65/EGS -
SPREJELA NASLEDNJO UREDBO:
Člen 1
Prilogi I in II k Uredbi (ES) št. 2082/2000 se spremenita v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 4. junija 2002

Labels: 1
7
8
13
12